Suur-Ameerika tänav

Suur-Ameerika tänav on tänav Tallinnas Kesklinna linnaosas Tõnismäe, Uue Maailma ja Kassisaba asumis. Tänav algab Pärnu maanteelt, ristub Toom-Kuninga, Koidu ja Endla tänavaga ning lõpeb Luise tänaval. Suur-Ameerika tänav on ligukaudu 850 meetri pikkune. Suur-Ameerika tänava hoonete vahelt suundub põhja poole Tõnismäele Õllepruuli tänav. Samas lähedal paiknevad ka Kesk-Ameerika tänav ja Väike-Ameerika tänav. Tänav sai 1877. aastal nime 18. ja 19. sajandil Suur-Ameerika tänava ja Pärnu maantee nurgal asunud võõrastemaja-kõrtsi America (Ameerika) järgi. Saksakeelne nimekuju oli Grosse Amerikastrasse ja venekeelne Большая Американская улица. On esinenud ka nimekuju Ameerika tänav.[viide?] 1939. aastal sooviti tänava nime vahetada Raja tänavaks. 27. juuni 1950 sai tänava nimeks Komsomoli tänav. Oma ajaloolise nime sai tänav tagasi 18. oktoobril 1991. 9. märtsil 1944 toimunud Tallinna pommitamise tagajärjel hävis suur osa Suur-Ameerika tänava omaaegsest hoonestusest. Väike-Ameerika ja Suur-Ameerika tänava omaaegne ristumiskoht asus aga nüüdisaegsest tublisti rohkem Tõnismäe poole, pärast sõda ehitatud Pärnu maantee 48 viiekorruselise elumaja kohal. Enne Teist maailmasõda kulges Suur-Ameerika tänav siis Tõnismäe tänava otsast risti üle 1950. aastate lõpus ehitatud Tõnismäe reaalkooli hoone ala. Omaaegsest Suur-Ameerika tänava algusest on säilinud Pärnu maantee uute majade hoovis vaid elumaja aadressiga Suur-Ameerika 4. 2015 suvel sai Suur-Ameerikast esimene tänav Tallinnas, kuhu on paigaldatud valgusfoor, kus on võimalik tuli puldist roheliseks muuta ehk liiklus vajadusel seisata, ning need puldid on antud üksnes kiirabi sõidukitesse. Foor asub Suur-Ameerika ja Toom-Kuninga ristil. Suur-Ameerika 1, ministeeriumite ühishoone ("Superministeerium"). Varem asus sel aadressil Ülo Ilvese projekteeritud ja 1978. aastal valminud büroohoone, mis oli enne selle lammutamist 2016. aastal Rahandusministeeriumi kasutuses; Suur-Ameerika ja Pärnu maantee 50 nurgahoone, Tallinna Tõnismäe Reaalkool Suur-Ameerika 3, Lastestaadion; praegu lammutatud Suur-Ameerika 12, büroohoone Suur-Ameerika 14 asusid Lastestaadioni tenniseväljakud, praegu parkimisala Suur-Ameerika 14a, Tuvi park; Suur-Ameerika 18, 1928. aastal Herbert Johansoni projekteeritud eramu. Algselt Ado Anderkopi villaks ehitatud hoones tegutseb alates 2015. aasta kevadest Tallinna Kiirabi tugikeskus, kus paikneb kolm kiirabibrigaadi ja üks kiirabi arstibrigaad. Varem on seda hoonet kasutanud ka teised meditsiiniasutused (mh Ida-Tallinna Keskhaigla Diagnostikakeskus); Suur-Ameerika 18a, Erich Jacoby projekteeritud funktsionalistlike joontega elamu, mis valmis 1929. aastal. 2019 alguse seisuga tegutsevad hoones apteek ja arstlik perenõuandla; Suur-Ameerika 22, korterelamu Suur-Ameerika 35, korterelamud. Need kaks 1956. aastal ehitatud neljakorruselist stalinistlikku kivimaja moodustavad esindusliku ansambli; Suur-Ameerika 37, korterelamu Suur-Ameerika 49, Neste automaattankla. Suur-Ameerika ja Pärnu maantee 50 nurgahoone, Tallinna Tõnismäe Reaalkool Suur-Ameerika 12 büroohoone Endla tänava ja Suur-Ameerika ristmik Endine Eesti Vabariigi Rahandusministeeriumi hoone 2009. aastal Endise Rahandusministeeriumi hoone lammutamine 2015. aastal Rahandusministeeriumi hoone lammutamine 2015. aastal teiselt küljelt Ministeeriumite ühishoone ehitamine 2016. aastal Suur-Ameerika 27 Suur-Ameerika 37 http://www.eki.ee/knab/tallinn1.htm Rida Tallinna tänavaid ümberristimisele, Päewaleht, nr. 110, 23 aprill 1939 Aleksander Kivi. Tallinna tänavad, 1972, lk. 53 Päring kohanimeandmebaasist. Eesti kohanimed Jaak Juskega kadunud Eestit avastamas: Laidoneri villa ja Õllepruuli tänava lugu, forte.delfi.ee, 20.08.2016 "Suur-Ameerika tänaval käivitus uus valgusfoor". Tallinna LV. 28.07.2015. Originaali arhiivikoopia seisuga 11.02.2022. Vaadatud 02.01.2019. Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 40 Uwe Gnadenteich (28. aprill 2015). "Tallinnas avatakse uus kiirabi tugikeskus". Postimees. Vaadatud 1. jaanuar 2019. "Mälestuseks". EPL. 16. juuni 1999. Vaadatud 1. jaanuar 2019. "Eksperthinnang" (PDF). Originaali (PDF) arhiivikoopia seisuga 2. jaanuar 2019. Vaadatud 1. jaanuar 2019. "Hüvasti, plaanikomitee! Tere, superministeerium" Postimees, 9. märts 2015